רועי ריפטין

רועי ריפטין (נולד ב-25 בינואר 1968) הוא קצין צה"ל במילואים בדרגת תת-אלוף. בתפקידו האחרון בשירות הקבע שימש קצין תותחנים ראשי.

ביוגרפיה
ריפטין התגייס לצה"ל ב-1986. שירת כלוחם בגדוד 55, ב-1986 סיים קורס קצינים ושימש קצין סיור, קצין עמדה ומפקד סוללה בגדוד 55, תקופה בה עבר הגדוד הסבה מתומ"תי רומח לתומת"י רוכב. ב-1995 מונה למד"ר בביסל"ת וב-1996 לסגן מפקד גדוד 55. ב-1997 מונה למפקד גדוד 403, וב-1999 מונה לראש ענף מפקדים במחנה שבטה. ב-2001 מונה לקצין אג"ם של חיל התותחנים. כאלוף-משנה פיקד על עוצבת כידון ושימש מפקד מרכז חת"ם. ב-2005 מונה למפקד עוצבת גולן ובמקביל שימש מפקד חטיבת מכבים. פיקד על האגד במהלך מלחמת לבנון השנייה. ב-2008 מונה לראש מחלקת תכנון באגף המבצעים וב-2010 לראש מחלקת תכנון וארגון בזרוע היבשה. 

באוגוסט 2012 מונה לקצין תותחנים ראשי. פיקד על החיל במבצע עמוד ענן ובמבצע צוק איתן.

מיום כניסתו לתפקיד הוביל תא"ל ריפטין את חיל התותחנים, על כל מערכיו, לדבר ב"שפה אחת משותפת". במהלך תפקידו למשל הוביל לכך שצוערי יחידת רוכב שמיים יבצעו את קורס הקצינים שלהם יחד עם כלל צוערי החיל בבית הספר לתותחנות שדה. כמו כן, במהלך תפקידו הצטייד החיל בטכנולוגיות חדשות.

ריפטין בעל תואר ראשון במשפטים מהמכללה למנהל, תואר שני במנהל עסקים MBA מאוניברסיטת בר-אילן ותואר שני במדע המדינה  מאוניברסיטת חיפה. נשוי ואב לשלושה.

קישורים חיצוניים
 "בתותחנים לכוון למעלה זה תרתי משמע", באתר "תמיד תותחן", 21 ביולי 2013.
 .
 .

הערות שוליים

תתי-אלופים בצה"ל
קציני תותחנים ראשיים
מפקדי אגד ארטילרי 282
מפקדי אגד ארטילרי 209
מפקדי חטיבת מכבים
ראשי מחלקת תכנון וארגון בזרוע היבשה
ישראלים שנולדו ב-1968